《赠许石田为僧》
宋代·郑清之

平明对镜良独难，子能脱屣弹指间。
戏视此身如髦蛮，冠巾摆落逃繻关。
千钧强弩一笑弯，万钱买尽江南山。
厌渠世路车轮殷，赤脚健倒苔痕斑。
参寥佛印若是班，江湖风月不汝悭。
汝狂方醒众所欢，我独见之为三叹。
辨诘孔释语可删，白云深处输君闲。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。